**ZAPISNIK**

s **14. sjednice** Gradskog vijeća Grada Makarske,

održane **29. ožujka 2019.** godine

u gradskoj vijećnici

***(tonski zapisnik sjednice je dostupan na www.makarska.hr)***

Početak u 10 sati.

Tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 17 od 17 vijećnika kao i da je održavanje sjednice pravovaljano.

**Sjednici nazočni vijećnici:**

1. Marko Raos
2. Marija Lelas
3. Marko Ožić-Bebek
4. Miro Mucić
5. Mario Vranješ
6. Daniela Primorac
7. Neven Vranješ
8. Tonći Bilić
9. Gordana Muhtić
10. Josip Paunović
11. Jagoda Martić
12. Sretan Glavičić
13. Milan Grbavac
14. Hloverka Novak Srzić
15. Ivan Perić
16. Ivan Šimić
17. Siniša Srzić

 **Ostali nazočni:**

 1. Jure Brkan, gradonačelnik Grada Makarske

 2. Dražen Nemčić, zamjenik gradonačelnika Grada Makarske

 3. Joze Vranješ, zamjenik gradonačelnika Grada Makarske

 4. Lara Rakušić Ivanković, tajnica Gradskog vijeća Grada Makarske

 5. Angela Kuran, privremena pročelnica Upravnog odjela za financije i proračun

 6. Matko Lovreta, pročelnik Upravnog odjela za komunalne djelatnosti

 7. Dražen Kuzmanić, v.d. pročelnika Upravnog odjela za društvene djelatnosti

 8. Mirna Kostanić Antunović, unutarnja revizorica

 9. Tonći Batinić, viši stručni suradnik u Uredu gradonačelnika

 10. Ivana Pleić, viša stručna suradnica u Uredu gradonačelnika

 11. Darko Svaguša, županijski vijećnik Splitsko-dalmatinske županije

 12. Predrag Aranđelović, predstavnik srpske nacionalne manjine

 13. Kruno Peronja, odvjetnik u Splitu

 14. Mario Vrdoljak, Inspekt d.o.o. Zagreb

 15. Spomenko Eljuga, Inspekt d.o.o. Zagreb

 16. Lidija Vukadin Vranješ, ravnateljica Javne ustanove Makarska razvojna agencija – MARA

**Predstavnici medija:** RMR, *Makarsko primorje* – Jasna Morović, *Makarska kronika* – Dijana Turić, CROPIX – Ivo Ravlić, TV *Jadran* – Studio Pašalić, *Radio Split* Vedran Ribarević.

Himna „Lijepa naša domovino“

 Predsjednik Gradskog vijeća Marko Ožić-Bebek je na temelju čl. 85. Poslovnika o radu Gradskog vijeća Grada Makarske konstatirao da je sjednici nazočna većina vijećnika.

Na temelju članka 70. Poslovnika o radu Gradskog vijeća Grada Makarske predsjednik Gradskog vijeća Grada Makarske je otvorio sat predviđen za vijećnička pitanja.

**Vijećnica Gordana Muhtić** postavlja pitanja:

1. Vezano za rad Gradske uprave. Gradonačelniče, i sami znate da čak 4 odjela trenutno na čelu imaju vršioce dužnosti, dakle Odjel za financije i proračun, Odjel za prostorno uređenje i graditeljstvo, Odjel za društvene djelatnosti te Pogon za upravljanje komunalnih djelatnosti, dakle 4 odjela od sveukupno 7 imaju na čelu vršitelje dužnosti. Obzirom da Zakon propisuje da trajanje vršitelja dužnosti može trajati 6 mjeseci, a znamo da dio njih je mnogo, mnogo, mnogo duže od tog perioda u toj ulozi ja bih molila informaciju o tome kada ćete eventualno radit ili ćete zaista imenovat pročelnike na ova 4 odjela. Mislim da je to vrlo bitno.
2. Vezano za bolnicu u Zagvozdu. Naime prije dvije sjednice kad smo vas upozorili na to da naši sugrađani danas putuju gore, a da nemaju podmirene troškove od Zavoda za zdravstveno osiguranje, odnosno da ništa im nije pokriveno jer je udaljenost manja od 50 kilometara rekli ste, tada ste doduše bili iznenađeni niste to znali, ali dobro to nije nešto što ste baš i morali ali eto, ne putujete često u bolnicu srećom to je dobro. Ali druga stvar je u tome što ste rekli da ćete kao gradonačelnik pokušati pronaći, iznaći neko rješenje da se osigura ili nekakav prijevoz ili eventualna financijska pomoć, odnosno sufinanciranje tog prijevoza pa me zanima da li ste nešto oko toga u ovom periodu poduzeli?
3. Vezano zapravo za komunalni aspekt. SDP je na županijskoj razini inicirao tematsku sjednicu na temu Lećevice. Naime županijsko odlagalište otpada po ovome sada dinamici radova neće biti gotovo sigurno do 2023. Na ovome Gradskom vijeću smo čuli da ćemo naše reciklažno dvorište možda dobiti do 2021., ali u to duboko sumnjam, ali evo onda smo u međuvremenu nabavili jedno mobilno reciklažno dvorište. Moj je osobni stav da je mobilno dvorište na području grada Makarske daleko ispod onoga što nam je potrebno i moram priznat da u onom rasporedu koji smo dobili u javnost bilo je predviđeno samo za jedno. Ja sam čula da se nabavlja još jedno, ali u tom trenutku smo dobili, znači prije nekih mjesec dana, samo jedno mobilno. Raspored je bilo tako da svaki kvart svako 6 mjeseci ima mobilno dvorište u svom okruženju 2 tjedna što je, oprostite mi, ali zaista tragikomično jer to nije ozbiljno odvajanje otpada. I onda nažalost je bila ona bura, nažalost nastala je šteta, mobilno reciklažno dvorište je izdržalo manje od 24 sata, prouzročilo je štetu na osobnom vozilu. Zanima me između ostaloga i je li to eventualno riješeno, je li tu Grad odgovoran za to i kolika je ta šteta i da li je podmirena? Ali nismo dobili nikakvu informaciju kada će ponovno biti postavljeno i gdje će biti postavljeno i kad će se eventualno nabaviti to novo pa da imamo eto 2 pa ćemo svako 3 mjeseca imati pretpostavljam.

**Gradonačelnik Grada Makarske Jure Brkan** odgovara na postavljena pitanja:

1. Što se tiče Gradske uprave i statusa v.d. pročelnika neke smo i naslijedili koji su bili daleko prije nas, a kako da kažem meni kao gradonačelniku, možda će grubo zvučat, manje mi je bitno u kojem su oni statusu samo mi je bitno da naši građani dobivaju uredne i pravovremene sve dokumente koje od njih traže i da oni rade svoj posao. Što se tiče same sistematizacije i pretvaranja v.d. u stalne pročelnike na njoj se radi i uskoro će biti donesena. Ali ponavljam manje mi je bitno njihov status, oni imaju svi svoje radno misto i meni je samo bitno da oni obavljaju svoj posao i da su na usluzi našim građanima. Uskoro će bit i njihov status u punoj formi legaliziran i bit će to sve u redu.
2. Što se tiče bolnice u Zagvozdu i prijevoza do bolnice u Zagvozdu tako je nismo puno napravili nažalost. Ali u pregovorima smo nekim i nadamo se da ćemo i to riješit na način da ćemo subvencionirat putne karte jednome od prijevoznika koji bi uspostavio tu neku liniju Makarska-Zagvozd u vremenu rada te bolnice. Nešto radimo dogovaramo se, nismo još sve definirali, ali bit će. Nažalost žao mi je prošlo je 2 mjeseca od toga nismo se daleko makli, ali bit će, radimo na tome.

**Zamjenik gradonačelnika Grada Makarske Dražen Nemčić** odgovara na postavljeno pitanje:

1. Znači nabavili smo 2 kontenjera koji su zapravo 2 mobilna reciklažna dvorišta. Međutim sukladno zakonu pošto se promijenilo u međuvremenu se pravilnik promijenio, kad smo ga mi nabavili to je bilo prošle godine, početkom prošle, krajem, ja mislim da je bilo početkom prošle tako nekako u ova doba, da bi se zadovoljila zakonska forma funkcioniranja mobilnog reciklažnog dvorišta mora se zadovoljit da se mogu odlagat sve 33 komponente. Tako da zapravo moramo nać način da postavimo dva kontenjera na isto mjesto, a da se zadovolje sve zakonske norme. Međutim postavlja se tu isto pitanje pošto se radi o dijelu vrste otpada koji predstavlja opasan otpad kako to napravit, a da se ne ugrozi zdravlje, sigurnost građana, životinja ili već tko se može nać na tome mjestu. U pravu ste postavili smo mobilno reciklažno dvorište, dogodila se nezgoda u Ulici molizanskih Hrvata zapuvala je ona orkanska bura koja je naslonila kontenjer na privatno vozilo. Grad tu preuzima potpunu odgovornost, mislim dogodi se nezgoda, osigurani smo od takvih slučajeva te ćemo normalno gospodinu, nije bitno sad kako se zove, nadoknadit ćemo štetu. Tako da je to sad trenutno u postupku. Čekali smo hoće li eventualno župan proglasiti elementarnu nepogodu za područje Splitsko-dalmatinske županije, nije, promijenio se tu zakon i sve, tako da smo čekali to, ali nadoknadit ćemo štetu nikakvih problema. Taj događaj nas je upozorio da i ostala mjesta na kojima smo planirali postavljanje mobilnih reciklažnih dvorišta nisu dovoljno sigurna da se ti kontenjeri mogu sidrit tako da smo zajedno s Komunalcem prošli sva ta mjesta i pokušali ih sredit znači da mogu bit onako kako trebaju bit sigurna. Da se ne dogodi da ih moramo pred svaku buru micat ili ne daj Bože, da završi na ulici, nečijem dvorištu, vozilu, na nekome ili da se dogodi neka nezgoda. Sad da li je to dovoljno za područje grada Makarske jedno mobilno reciklažno dvorište koje dolazi po kvartovima, samo bih napomenio da je znači za područje grada Makarske planirano jedno fiksno mobilno reciklažno dvorište koje neće dolazit nikome u kuće nego će morat ljudi ić na njih. Znaći već je Prostornim planom koji je bio na javnoj raspravi je predviđeno jedno takvo reciklažno dvorište tako da ono će praktički bit to fiksno i morat će ljudi nažalost naviknut se dolazit do njega i odlagat određene komponente koje ne mogu je li odložit u posude za otpad sa miješanim komunalnim otpadom, a ovo mobilno reciklažno dvorište ćemo koristit za naša naselja Makar, Kotišinu i Veliko Brdo, sve sukladno zakonu. Mobilno reciklažno dvorište napravili smo idejno rješenje, papirologija samo čeka praktički usvajanje Prostornog plana da se potvrdi lokacija i onda možemo ić na lokacijsku dozvolu, izdvajanje šumskoga zemljišta, tj. traženje šumskog zemljišta za izgradnju infrastrukture te izgradnju. Tako ja se nadam da će bit gotovo sukladno planu, a to je znači do kraja 2021. godine.

**Vijećnica Gordana Muhtić** komentira odgovore:

1. Niste mi onda samo rekli rokove za to mobilno ako biste popravili mjesta, samo ćete mi odgovorit.
2. Gradonačelniče, ja mislim da je u ove 2 godine koliko ste evo sad još doskora na vlasti ste mogli vidjeti kako vaši pod navodnike vaši, odnosno zaposlenici Gradske uprave obavljaju svoj posao, dakle njihove sposobnosti, kvalitete, mane, možda nekakve nepravilnosti koje ste uočili eventualno u njihovom radu. Dakle mislim da ste imali dovoljno dugo vremena da donesete onda i tu novu sistematizaciju i da te pročelnike ako vam 2 godine mogu biti v.d., onda ih možete imenovati i za stalne.
3. Ovo za Zagvozd znate ja se nadam da ćete što žurnije to riješiti. Činjenica je da dio naših pacijenata iz našega grada zaista ide u Zagvozd. Evo jedan primjer je da jedan pregled kod kardiologa naš sugrađanin bi u Splitu dobio u 11. mjesec, a ovako je čekao 85 dana za Zagvozd pa onda ne znam koliko pacijentu sa 3 tri bypasa 85 dana zvuči kratko, ali je ipak nešto kraće, ali je činjenica da to i dalje proizvodi troškove svim tim pacijentima, a da im u ovom slučaju nisu ni lipe podmireni. Zaista se nadam da ćete uspjeti organizirati taj prijevoz, odnosno subvencioniranje.

**Zamjenik gradonačelnika Grada Makarske Dražen Nemčić** odgovara na komentar odgovora:

1. Za mobilno reciklažno dvorište 2. 4. prema rasporedu.

**Vijećnik Milan Grbavac** postavlja pitanja:

1. Tko izvodi radove na zgradi Fine i da li će šetnica biti vraćena u prvobitno stanje i tko plaća 3-4 parkirna mista koja su zauzeta od 11. miseca?
2. Po gradu je potpuni prometni kaos. Vozila se parkiraju na nogostupe, na 4-5 lokacija. Kad krenete odavde do kolodvora imate toliko parkiranih vozila na šetnici da jednostavno morate na cestu izlazit da ih obiđete. To je pogotovo od Tommyja pa do kolodvora, pauka nema, nitko se ne obazire da li pješaci mogu prolazit.
3. Donošenjem Proračuna za 2019. godinu gradonačelnik je spomenuo mogućnost rebalansa proračuna da se umirovljenicima podijeli uskrsnica. Da li je to moguće, da li to možemo se nadat?

**Gradonačelnik Grada Makarske Jure Brkan** odgovara na postavljena pitanja:

1. Konkretno tko izvodi radove na zgradi Fine, da li će biti nogostup vraćen u prvobitno stanje i tko plaća parkirna mjesta? Nemam te podatke napamet pa ću vam ih dat u pisanoj formi. Jednostavno sad ne znam investitora napamet, moran se otić raspitat u odjelu vidit tko to radi i kako je ovo sve regulirano. Puno je gradilišta u gradu, stvarno nisam siguran da ne bi šta krivo rekao pa zbog toga bi vam pismeno to odgovorio.
2. Što se tiče Proračuna i uskrsnice. Gledajte, rebalansom jesmo bili utvrdili da ćemo stavit. Prihodi u ova dosadašnja 3 mjeseca solidno se pune, međutim nismo trenutno u mogućnosti ni izvršiti rebalans, niti imamo konačno stanje da isplatimo. Tako da ove godine što se tiče uskrsnica nažalost ove godine u roku do Uskrsa nećemo moći isplatiti. Da li ćemo to pojačat možda na jačoj božićnici ili nekako tako nastojat ćemo kompenzirat našim umirovljenicima. Međutim definitivno idemo u rebalans što zbog ovoga, ali sačekat ćemo još jedan period malo da prođe da vidimo kako ide stanje sa proračunom, a druga stavka zbog koje definitivno idemo u proračun je također ova naša mjera koju smo uveli početkom ove godine, a tiče se u biti demografske mjere da isplaćujemo ja ga zovem porodiljni u biti svakoj obitelji od 1. do 3. godine života djeteta. Ta mjera je znači izazvala veliki interes naših građana, mladih obitelji s djecom i tu sredstva predviđena za tu mjeru nam neće biti dostatna tako da ćemo svakako morat povećat sredstva rebalansom za tu mjeru, a također onda ćemo gledat da se, kako da kažem, odužimo i umirovljenicima. Tako da rebalans će biti samo nažalost sada u ovome periodu još ne, očekujemo to negdi tamo kroz 5. mjesec.

**Zamjenik gradonačelnika Grada Makarske Dražen Nemčić** odgovara na postavljena pitanja:

1. Nadopuna vezano za zauzetu javno-prometnu površinu, parkirna mjesta. Znači investitor koji je dobio građevinsku dozvolu za izvođenje radova obratio se Gradu da bi koristio određeni dio javno-prometne površine kao pristup građevini. Komunalni redari su zabilježili početak radova, evidentirali zauzetu javnu površinu pa tako i parkirna mjesta koja su zauzeta i ne koriste se, ne naplaćuju te će po završetku radova sukladno Odluci o davanju na korištenje javno-prometne površine bit će ispušteno rješenje s određenim iznosom. E sad hoće li to bit koliko već traju 30 dana, 45, 60, 70 ovisi sve o investitoru, ali sve je uredno evidentirano i bit će naplaćeno, po kvadratu dnevno znači koliko je sada nisam siguran 20, do 30 dana jedna cijena, a priko 30 dana je druga cijena. To su komunalni redari uredno evidentirali i tu ne bi trebalo bit nikakvog spora.
2. Vezano za parkirana vozila na nogostupima i na mjestima koja se ne mogu, na kojima se ne bi smjelo zaustavljati i parkirati određena su Zakonom o sigurnosti prometa na cestama. Znači članak 82., 83. i 84. i uz komunalne redare dužnost isto tako policije, djelatnika MUP-a da reagiraju, da kažnjavaju i da daju naloge za premještanje vozila. Komunalno redarstvo u sklopu svojih ovlasti i Odluke o komunalnom redu kažnjava takva vozila međutim nažalost nemamo ovlast davanja naloga za premještanje vozila. Mislim nemamo ni pauka koji radi zimi tako da je, nemamo koncesije istekla je, tako da je besmisleno, ali evo komunalni redari stvarno rade kažnjavaju. Mislim da je bilo prije 2 ili 3 Vijeća na stolu vašem dano kratko izvješće koliko su komunalni redari izrekli kazni baš vezano za nepropisno zaustavljanje i parkiranje, mislim da je tada broj bio preko 390 ili tako, nemojte me sad uzest za riječ, ali mogu vam točno provjerit pa reć. Komunalni redari stvarno se tu trude, kažnjavaju, upozoravaju, pogotovo na mjestima koja su najkritičnija pješački prijelazi, invalidska mjesta, znači mjesta jedina s oznakom pristupačnosti, raskrižja i stvarno se trude. Međutim isto tako to je isto dio policije i možda bi mogli s njima vidit da i oni isto tako u sklopu svojih redovnih poslova malo više obrate pažnju na to.

**Vijećnik Milan Grbavac** komentira odgovore:

1. Kod izvođača radova kod Fine ne postoji ploča tko izvodi radove inače bi se znalo tko izvodi radove.
2. Kad će biti ustrojeno prometno redarstvo? To je bit toga ako prometno redarstvo ima ovlasti da kažnjava.

**Zamjenik gradonačelnika Grada Makarske Dražen Nemčić** odgovara na komentar odgovora:

1. Čekamo usvajanje Odluke o uređenju prometa. Kad ona bude, mi imamo sve pripremljeno za ustrojavanje prometnog redarstva. Znači postoje kadrovski uvjeti, znači svaki komunalni redar je ujedno i prometni redar te će obavljati poslove paralelno komunalnog i prometnog redara sukladno planu. Znači u paru će bit jedan komunalni redar jedan prometni redar tako da bude praktički ekipa kompletna. Prostore imamo jedino čekamo Odluku o uređenju prometa da se može utvrditi trenutno stanje kakvo je da mogu oni radit što se kaže jedan kroz jedan. Ja se nadam da će to bit do ljeta.

**Vijećnik Siniša Srzić** postavlja pitanja:

Samo bih naglasio Udruga *Eko Osejava* je poslala Gradu 7 pitanja. Kako se moja i njihova pitanja u nekim stvarima preklapaju pa ću dva pitanja imat zajednička, a jedno pitanje ću imat što se mene tiče samoga.

1. Prvo pitanje, gradonačelniče, to stalno postavljam, ovdje smo već 2 godine, a to je šta je sa makarskom žičarom, u kojoj je fazi i ima li šanse da još u ovoj godini nešto počnemo graditi, odnosno raditi za razvoj grada i našeg turizma?
2. Što se do sada poduzelo po pitanju devastacije Sv. Petra, na području od Vile Irena do svjetionika i da li će s ukloniti, sanirati ili će se pustiti stihiji da sve bude kao što se desilo prije 15-ak, 20 godina?
3. Opet svaku godinu pred početak turističke sezone i samu sezonu parkovi Osejava i Sv. Petar moram vam reći ne znam kad ste bili zadnji put da ne samo od srušenih borova i stabala i ovo što se pisalo u vrlo neprohodnom i lošem stanju i čak ugrožavaju se i jako velik broj šetača, naročito ljudi koji idu sad brat šparoge, istina moraju to prijavit i šumskom gospodarstvu jer oni upravljaju tim šumama, ali mislim da bi Grad Makarska svakako morao nešto napravit. Ali kad pogledamo ovo zadnje 2 godine što sam spominjao vraćamo se uvijek na istu temu sezona nam je pred vratima, komunikaciju i za šetnju i sa Tučepima i sa Makarskom rivijerom po pitanju Osejave vjerujte, prošetajte, vidit ćete u kakvom je to lošem stanju koje apsolutno ugrožava i zdravlje ljudi, a i šetače fizički.

**Gradonačelnik Grada Makarske Jure Brkan** odgovara na postavljeno pitanje:

1. Što se tiče same žičare, ja mislim da sam i na zadnjoj sjednici govorio, mi smo prijavili se na natječaj Ministarstva turizma sa iznosom od 500.000,00 kuna s kojima bi financirali izradu idejnog projekta žičare. To je trenutni status, rezultati natječaja još nisu objavljeni. Paralelno s time zatražili smo, u biti dobili smo već od Ministarstva državne imovine načelnu suglasnost korištenja trase, tj. ova 3 pilona koja su po idejnom rješenju nacrtana i tražili smo od njih također ugovor o pravu služnosti toga zemljišta za postavljanje pilona. Po mojim informacijama iz kontakta s Ministarstvom državne imovine uskoro ćemo imati taj ugovor. Kada dobijemo sve to i ako Bože daj prođemo na natječaju Ministarstva turizma znači netko nam plati, da 500.000,00 kuna da uradimo idejni projekt, završetkom idejnog projekta, normalno uz sve, znate kako ide procedura ako nam Ministarstvo osigura novac mi tada idemo sa procesom javne nabavke, tražimo izrađivača idejnog projekta. Taj izrađivač koji napravi idejni projekt, nakon idejnog projekta možemo ići na lokacijsku dozvolu. Sa dobivanjem lokacijske dozvole idemo u dogovoru s državom na raspisivanje koncesije za izgradnju žičare. Nije realno u ovoj godini da ćemo išta početi gradit, ali ja se nadam da ćemo do konca godine imati idejni projekt i lokacijsku dozvolu. To je trenutno stanje što se tiče žičare nema ništa drugo. Još radimo na tome dugo sve to traje, nisu neke stvari u našim rukama ali idemo s time, govorim otvoreno nije realno da išta počnemo gradit, ali je realno da dobijemo završeni idejni projekt i lokacijsku dozvolu. Ako bude to tako, ja ću biti sretan i zadovoljan.

**Zamjenik gradonačelnika Grada Makarske Dražen Nemčić** odgovara na postavljeno pitanje:

1. Evo ja ću vam kratko rezimirat šta su komunalni redari vezano za Sv. Petar devastaciju, otpad i to kako je sve to išlo kronološki, a kolega Vranješ će se nadopunit sa nekim novim stvarima za naša buduća postupanja. Znači ovako Odsjek za komunalno i prometno redarstvo Grada Makarske problematika uzurpacije pomorskog dobra i sprječavanja odbacivanja otpada na način suprotan Zakonu o održivom gospodarenju otpadom na lokaciji Sv. Petar u okviru svoje nadležnosti poduzeo je sljedeće radnje: komunalni redari su znači 18. studenog 2018. u 2.18 sati ujutro zatekli osobu koja je u trenutku nadzora čekićem razbijala stijene i oskrnavila dio krajobraza uz šetnicu na prostoru Sv. Petra. Pomorsko dobro kao opće dobro od interesa za Republiku Hrvatsku ima osobitu zaštitu, upotrebljava se ili koristi pod uvjetima i načinu propisanom zakonom. Sukladno smjernicama Upravnog odjela za turizam i pomorstvo Splitsko-dalmatinske županije dana 22. studenog, to je bilo u ponedjeljak, dopisom su izvijestili nadležno tijelo o zatečenim i evidentiranim nezakonitim radnjama. Temeljem dodatno zaprimljenih prijava Udruge za zaštitu i razvoj Osejava o nedozvoljeno odloženom otpadu na dijelu prostora poluotoka Sv. Petar komunalni redari su po obavljenom nadzoru temeljem Zakona o državnom gospodarenju otpadom člankom 28. stavkom 1. točkom 3. jedinice lokalne samouprave, koja kaže da smo dužni na svom području osigurati sprječavanje odbacivanja otpada na način suprotan Zakonu o održivom gospodarenju otpadom, proveli mjere iz stavka točke 1. Rješenjem smo naredili vlasniku, odnosno posjedniku nekretnine da ukloni navedeni otpad. To je bila Šumarija, znači ona je tu posjednik na tome dijelu. Kontaktiran je gospodin Boro Šabić. Dan mu je zapisnik na očitovanje. Prekjučer sam poslao komunalne redare da vide kakvo je stanje jer sam u stalnom kontaktu sa gospodinom Šabićem vezano za problematiku potkornjaka, stanju šuma itd. koji mi je rekao znači da je Šumarija ispunila svoj dio te da je proizvođač otpada gospodin Prgomet da je uklonio sve ono što je tribao sa pomorskog dijela. Jutros smo Grad Makarska sa komunalnim redarima i drugim službama tribala imat jednu akciju koja bi zapravo preskočila sve one koji bi trebali napravit svoj posao a nisu, govorimo o inspekcijama, inspekcija Ministarstva pomorstva prometa i infrastrukture čija je dužnost štititi pomorsko dobro međutim neodgodivi radovi i asistencija Vodovoda je to odgodila za sljedeći tjedan. Ne bi vam o tome u detaljima, obavijestit ću vas da ne bi slučajno nešto pošlo krivo pa ću vam reći ubuduće. Evo kolega Vranješ će se samo osvrnuti vezano za namjere Grada na području Sv. Petra, pitanja koncesija i upravljanja tim dijelom.

**Zamjenik gradonačelnika Grada Makarske Joze Vranješ** odgovara na postavljeno pitanje:

1. S obzirom da imamo situaciju kakvu imamo na Sv. Petru i s obzirom da imamo i gospodina Marka Jakira koji ima koncesiju na pomorskom dobru i s obzirom na to da sam ja predsjednik Vijeća za davanje koncesija na pomorskom dobru i s obzirom na činjenicu da je gospodin Jakir prekršio ugovor koji je dobio i sve ugovorne odredbe i uvažavajući činjenicu da gospodin Jakir je u srpnju 2018. godine sklopio ugovor sa Ministarstvom poljoprivrede za korištenje šumskog zemljišta pokrenut ćemo postupak ukidanja koncesije na pomorskom dobru za gospodina Marka Jakira s obzirom da je prekršio sve uvjete pod kojima mu je pomorsko dobro dato u koncesiju. Mislim da je firma, gospodin je vlasnik, a s druge strane je on kao fizička osoba potpisao ugovor sa Ministarstvom poljoprivrede. Tražit ćemo od Ministarstva poljoprivrede da se taj ugovor raskine jer nije mi jasno na koji način je Ministarstvo poljoprivrede dalo to šumsko dobro u koncesiju gospodinu Jakiru. Ja ne znam da je ikada bio raspisan javni natječaj, niti sam imao takvu informaciju, prema tome, a između ostalog taj ugovor koji je dat nama na uvid je prekršen po više točaka. Ministarstvo poljoprivrede se tu jasno ogradilo što se na tom šumskom zemljištu može radit, a ono što je na terenu ne odgovara uvjetima iz ugovora. Dakle raskidanje jedne i druge koncesije to je ono što će Grad tražit i uklanjanje objekta sa Sv. Petra.

**Zamjenik gradonačelnika Grada Makarske Dražen Nemčić** jenadopunio odgovor na postavljeno pitanje:

1. Ja bih samo nadopunio vezano za Osejavu. Kao što sam rekao znači u stalnom sam kontaktu sa gospodinom Šabićem iz Šumarije vezano za stanje šumskog zemljišta, tj. borova za potkornjak pa tako isto imam informaciju vezano za šumu koja je posječena i privremeno odložena. Kako se radi o velikoj količini borova, a dio tih borova je uklonjen iz razloga što je napadnut potkornjakom, a dio uklonjen zbog toga što ih je oštetila bura ide se sistematski da se prvo riješi onih koji su prioritet, a to je da se prvo riješi onih koji su prioritet, a to je da se prvo uklone ona debla koja su zahvaćena potkornjakom, a ova druga koja su privremeno ostavljena su bila srušena, od bure oštećena i ona će se uklanjati naknadno. Tako da se radi na tome, jednostavno je toga previše, bura je poremetila sve planove, radi se konstantno na tome i što se tiče Grada, Grad je na raspolaganju i Šumariji bilo za bilo kakvi problem. Evo ja sam rekao gospodinu Šabiću da se može obratiti za bilo kakvu pomoć tu tako da nema nikakvih problema, ako bude trebalo, tu smo da pomognemo našim ljudima ili da vidimo na bilo koji drugi način da možemo. Znači sistemski se ide prvo uklanjati zaražena iz šume koja su pokrivena mrežama, a nakon toga ova ostala koja nisu zaražena, ali ih je oštetila bura i morala su se radi sigurnosti odrezati ona će biti naknadno.

**Vijećnik Siniša Srzić** komentira odgovore:

1. Zahvalio bi gradonačelniku na odgovoru i nadam se da će vaše riječi netko uslišati i da ćemo u ovoj godini imati bar papirologiju. Nisam očekivao da ćemo moći počet gradit jer žičara je bar za mene, vidio sam da nije za sve vijećnike, vrlo interesantna za razvoj grada Makarske.
2. A što se tiče Osejave i Sv. Petra ja se nadam da će se vratit u prvobitno stanje, ali ovdje je u Osejavi upitno da se očiste staze, putevi, gdje su ljudi radi sigurnosti, pa da ima neki prioritet jer turista već ima. Da vidite koliko ljudi ima tamo, volio bih da nekad i prošetate, ne mislim da niste pa da se to vidi.

**Vijećnik Marko Raos** postavlja pitanja:

1. Vi ste jednogodišnje izvješće dali prije jedno 7-8 mjeseci. U tom izvješću fali izvješće graditeljstva i prostornog planiranja. Ja sam prije 6 mjeseci postavio vama pitanje kad ćete dat izvješće graditeljstva i prostornog planiranja i obećano je da ćete to dostavit, međutim do dana današnjeg, znači 6 mjeseci je prošlo, nije se dostavilo. Zašto ovo pitam? Pitam vas zbog toga što nastaje ponovno devastacija u prostoru, kada idete za Veliko Brdo monstrumske zgrade koje se ni prije 30 godina nisu gradile ovakve kao danas. Koji je način i koja infrastruktura će primit kompletno ovo naselje novo na Zelenci, šta će se događat sa plažama? To je otprilike oko 1600 do 2000 stanovnika će se uselit u te nove stanove. Di s tim ljudima u budućnosti? Doli, govorimo o prvoj točki dnevnog reda, Valamar gradi hotel sa 5 zvjezdica na Rivijeri, Romana gradi centralni objekt, di ovih 2000 ljudi uopće može bit prisutno i koju infrastrukturu i koju vrstu turizma mi hoćemo obzirom na stambenu izgradnju koju tretiraju naše službe što je kolegica Muhtić maloprije govorila. I želim to izvješće što prije da bi bar nešto pomogli ovome gradu i da bi zaustavili ovakvu sramotnu izgradnju.
2. Odnosi se na poslovni prostor, a to je bivše socijalno. Da li je Grad učestvova? Zašto Grad nije to otkupio i šta se dogodilo, tko je otkupio taj poslovni prostor, a da mi kao gradski vijećnici, kao Međustranačko vijeće, jer obzirom da smo imali dva sastanka za prve dvije točke dnevnog reda di smo se sastali dva puta ako je istina da nam je to prošlo kroz ruke i da je kupio neki privatnik onda je sramota za nas i naš grad.
3. Ja sam zadnji put kad sam bio predsjednik Statutarne komisije, to je bio 6. mjesec, imao točku dnevnog reda izmjena datuma Dana grada i tada je na Statutarnoj komisiji sam ja predložio da to bude Sv. Klemento 21.11. sa 3 dana svečanosti kao što je bilo prije II. svjetskog rata u Makarskoj u funkciji Turističke zajednice i slično. Ja sam vama dao kompletne materijale vezano za cilu povijest od ovoga datuma 24. 10. koji se danas slavi i datuma 21.11. koji bi se slavio. Do dana danas niste me pozvali, niste mi dali nikakvi odgovor. Zašto se to ne metne ako triba na Međustranačko vijeće da svi skupa vijećnici stanu, razmotru i da se dogovorimo da li je to to ili nije to to.

**Gradonačelnik Grada Makarske Jure Brkan** odgovara na postavljena pitanja:

1. U pravu ste i zadnji put sam rekao nije bilo u zadnjem izvještaju sadržano izvješće Upravnog odjela za prostorno planiranje i rekao sam da će biti u novome izvještaju i to sadržano. Do 30. 3. službe su dužne podnijeti svoja izvješća meni kao gradonačelniku i to ukomponiramo. Tako da možemo to očekivat već možda i na idućoj sjednici Gradskog vijeća. Ono što se tiče same izgradnje stambene stambene i hotelske kad pitate gdje će svi ti turisti i građani. Ne znam gdje će oni u budućnosti, ali ja znam i mogu reći ono što mi radimo, a mislim da ste i vi dijelom u to upoznati. Pod broj jedan kod izgradnje svih ovih novih stambenih objekata bitno je da se ispoštuju sve odredbe kako građevinske dozvole tako i Prostornog plana, tj. urbanističkih planova prema kojemu su te građevinske dozvole i izdane. Po onome svemu, znači mi ne možemo prejudicirat šta će biti nakon toga, za sada je sve legalno i u skladu sa zakonom. Sve građevinske dozvole su legalne, a ono što mi kao Grad radimo nastojimo osigurati potrebnu infrastrukturu. Sredstava imamo, sredstava komunalnog doprinosa imamo dovoljno da to možemo i upratit. Ono što mi trenutno radimo, radi se na postavljanju novih kanalizacijskih cijevi, radi se na postavljanju oborinskih cijevi. I dalje naš Vodovod Makarska radi na ovome velikome projektu aglomeracije, tj. dobivanja sredstava iz europskih fondova za izgradnju novoga komplet smjera kanalizacijskih tokova, da ne ulazim u tehničke detalje, nisam stručno potkovan u tom smislu, znači idemo komplet mijenja se smjer toka kanalizacije, pročistač sa Sv. Petra prebaciva se na jednu lokaciju ispod Kuka i to je jedan ogroman projekt i ja vjerujem da samim time bit će za neki daljnji period grad što se tiče odvodnje kanalizacije i oborinske vode osiguran. Projekt, taj dio Zelenke, znate da je u fazi i projektiranje i dobivanja dozvola, sastoji se od 7 projekata i već su neki na dozvolama, neki su i dalje u projektnoj fazi i nakon toga ja vjerujem, možda će malo potrajat, mislim sigurno će stambena izgradnja preduhitriti nas, ali opet radimo u najboljem cilju da to što prije saniramo i da se ta pretjerana stambena izgradnja konkretno na području Zelenke ne naškodi ni građanima ni turistima. Što se tiče gdje će se oni kupati i s obzirom na izgradnju velikih hotela visoke kategorije, e tu dolazimo ponovno do onoga problema, u biti onoga što ja od prvog dana tvrdim da mi moramo nadohranjivat plaže i da koncept upravljanja plažama treba bit čak dio neke posebne studije kao što smo imali prije 10 godina plan upravljanja plažom. Zreli smo da napravimo još jedan takav projekt, ali generalno ta plaža grada Makarske se mora nadohranjivati. Upoznati ste da smo u samim izmjenama i dopunama Prostornog plana i predvidili potrebu za nadohranom plaže koja nažalost u trenutno važećem Prostornom planu nije predviđena i to nam dosta vezuje ruke. Znači kada krenemo sa bilo kakvom nadohranom plaže ako idemo sve regularnim putem dobivanja dozvola i svega ostalog jednostavno padamo na prvom koraku. Kompleksan problem, velik problem, dosta smo toga problema mi baštinili da ne kažem 90%, ali s druge strane nekako zdravorazumski gledano da to poboljšamo stanje i da u budućnosti bude manje takvih problema.
2. Što se tiče same zgrade socijalnog i mirovinskog evo ovako ja ću vam plastično, pošto smo imali i na zadnjoj sjednici ja mislim ta pitanja vezano za samu zgradu socijalnog i mirovinskoga. Hrvatski zavod za mirovinsko osiguranje oglasio je javni natječaj za prodaju te zgrade. Prva isklična cijena je bila 4.175.000,00 kuna. Grad Makarska se javio na natječaj i ponudio je ponudu od 4.251.000,00 kuna. Dobio je jedan privatnik koji je ponudio 1.000.000,00 kuna više od nas. To je tržišna utakmica 1.000.000,00 kuna nije zanemariva svota ni Hrvatskom zavodu za mirovinsko osiguranje, a definitivno ni nama kao Gradu. Ja mislim da smo mi dali fer i korektnu cijenu i nadali smo se da ćemo proć na tom natječaju, nažalost nismo prošli. Stvar je samo tržišne utakmice kad netko ponudi 1.000.000,00 kuna više od nas, a mi jednostavno ne možemo to s takvom cifrom baratati i takmičit se za nešto, mi nažalost nismo prošli.
3. Što se tiče izmjene samog datuma Dana grada, da ja sam dobio od vas zapisnike sa vašeg povjerenstva kada ste odradili, ali isto tako nisam u pismenoj, ali u usmenoj formi sam rekao da je to jedan cjeloviti dokument i da to bi trebao bit konsenzus svih gradskih vijećnika jer grad Makarska je daleko stariji od mene i ovi datumi su daleko stariji od mene i ja ni u kom slučaju ne želim sam odlučivat o tako bitnoj stvari kao što je datum Dana grada. Zbog toga u pravu ste svakako treba što prije doći na jedno Međustranačko vijeće, a možda potom ako bude i potrebe da se sazove tematska sjednica Gradskog vijeća na tu temu. Ali definitivno ja mislim da je zrelo vrijeme i može, ja se ispričavam možda što kasnimo, ali u skoro vrijeme prva sjednica Međustranačkog vijeća će bit na ovu temu.

**Vijećnik Sretan Glavičić** postavlja pitanja:

Ja imam 3 pitanja. Jedno je već postavljeno pa ću ga nadomjestit drugim, a odnosilo se na na Sv. Petar i moje pitanje od prije dvije sjednice o stanju na Sv. Petru. Vidim da ste određene stvari po tom pitanju su poduzete pa ćemo čekat rezultate na sljedećoj sjednici.

1. Kada ćete, gradonačelniče, donijeti akte koje trebate donijeti na Gradsko vijeće gdje ćemo mi raspravljati o njima i ne znamo kad će se to dostaviti, a odnosi se na prijedlog Prostornog plana koji još uvijek ne znamo kad će biti usvojen, odnosno kad će doći na usvajanje, kada ćemo dobiti Strategiju razvoja grada na ovu sjednicu, Strategiju izjednačavanja mogućnosti osoba s invaliditetom gdje ste u ove 2 godine to trebali pod *mus* raspraviti, a i maloprije smo spomenuli Strategiju o prometu koja još nije donesena? Mislim da je bilo dovoljno vremena da se to već pripremi pa da dođe na sjednicu Gradskog vijeća.
2. Slagali se vi osobno ili ne sa građanima našega grada koji imaju drugu viziju o tome kako treba postupati sa prirodnim bogatstvima koja nas okružuju, obzirom da je jedan naš sugrađanin odlučio na ekstremni način ukazati na te probleme, započeo je štrajk glađu koji već traje skoro 2 tjedna po mojim informacijama, zanima me da li ste s tim upoznati i s tom pričom? Jeste li razmišljali i da li ste možda već bili i posjetili našega sugrađanina koji na takav način ugrožava svoj život da bi eventualno isposlovao ono što misli da je od javnog interesa za grad Makarsku?
3. Što je sa pripremama za Makarsko kulturno ljeto? Kako teku pripreme i kakav je program zamišljen ove godine i samim tim bi već trebalo počet razmišljati o proljeću koje je sa kulturnim zbivanjima, vidimo da su hoteli već bolji otvoreni, a drugi su u fazi otvaranja i već goste imamo po gradu tako da bih vas molio ako imate neku informaciju po tom pitanju da nas informirate.

**Gradonačelnik Grada Makarske Jure Brkan** odgovara na postavljena pitanja:

1. Što se tiče prijedloga Prostornog plana. E tu ne mogu kraće. Kao što znate u 7. mjesec prošle godine bili su i javni uvid i javna rasprava na prijedlog izmjena i dopuna Prostornog plana Grada Makarske. Čitavo to vrijeme mi smo od strane Ministarstva zaštite okoliša imali mišljenje da je potrebno uraditi Stratešku procjenu. Mi nismo uradili bili Stratešku procjenu, mi smo uradili bili Ocjenu o potrebi i nama je bilo iz Ministarstva zaštite okoliša rečeno da će to bit u redu da je ocjena dovoljna, ne zadiremo, ne pačamo se u eko mrežu, nismo u Naturu 2000, da je to sve u redu i da će oni promijenit svoje mišljenje. Dakle imamo završnu ocjenu, uradili smo javnu raspravu i sve. Da bi koncem 11. mjeseca iz Ministarstva okoliša javili da zbog preletišta ptica i jedne pećine kojoj sam zaboravio ime, a koju sam pitao speleologe nemaju pojma gdje se nalazi, ipak moramo uradit Stratešku procjenu o potrebi Studije utjecaja na okoliš. I ja sam sad pita tko je tu lud i jednostavno pokušava sam vidit zbog čega nas se uopće držalo te sve mjesece, promijenit ćemo mišljenje, evo sad ćemo, još jedan papirić, još jedan papirić, na kraju sam vidio da tu nema smisla nego sam samo tražio garanciju dobro kad mi donesemo Stratešku procjenu da je li to to. Rekli su da je to to. Mi smo normalno odma putem javne nabavke morali sada izabrati izvođača te Strateške procjene koja sama forma izvođenja njena evo već je sada ušla u svoj šesti mjesec i košta. Firma je izabrana, krenili smo radit, ne mi nego stručna firma izradu te Strateške procjene i trenutno još nismo gotovi sa Strateškom procjenom. Kada bude gotova Strateška procjena, tada moramo ponovno ponavljat i javni uvid i javnu raspravu od mjesec dana paralelno i za Stratešku procjenu i za onaj već predloženi plan izmjena i dopuna Prostornog plana. Tako da kad me pitate kad ćemo biti gotovi evo ja se nadam, ali svaki rok kojem sam se ja nada dosad je otišao, produžio se. I da sam zna da je ovo ovakva agonija i da to toliko nešto živo blato iz kojeg se ne da iščupat ne bih se nikad u to taka. Znači nije bitno što je taj Prostorni plan restriktivan pogotovo u pogledu stambene izgradnje gdje se gubi kat, gdje se povećavaju granice od susjednih čestica, nije bitno, bitno je preletište ptica. Znači zaštitare okoliša ne zanima to što će urbanizacija biti manja i betonizacija, ali su bitne i to samo da kažem, preletište ptica je samo na istočnom dijelu grada na Dugišu, one ne prelijeću preko Zelenke i Centra. Znači apsurd do apsurda. Čitav grad stoji, Prostorni plan, sva izgradnja se odvija po aktualnom važećem Prostornom planu po novome restriktivnijem to naravno nije njih briga. Eto to vam je što se tiče Prostornog plana. Što se tiče Strategije razvoja dogradonačelnik Nemčić radi na tome i ona će isto uskoro doći ja mislim na dnevni red. Također Strategija razvoja grada isto zahtjeva tu Stratešku procjenu tako da i ona ovisi o njoj. Ove druge akte za osobe s invaliditetom službe pripremaju, ne znam točno kad će doći na dnevni red, čim bude zgotovljeno bit će. I dolazimo do Plana upravljanja prometom, ponovno gotov dokument, sve bude u redu, pošaljemo na suglasnost Hrvatskih cesta i onda oni daju 21 primjedbu na taj Plan upravljanja prometa, 21 primjedbu koja ja mislim nigdje u Republici Hrvatskoj, a pogotovo u Dalmaciji nisu primjenjive i sad prilagođavamo taj Plan upravljanja prometa ponovno njihovim zahtjevima nekako nastojimo to modelirati realno, a ne ono kako bi trebalo bit u Finskoj ili Švedskoj. Tako da o administraciji i birokraciji vjerujte nam da naše službe sve to prate i uporno guraju u tim nekim pozitivnim smjerovima da što prije dođemo do tih dokumenata. Međutim evo kažem pogotovo po pitanju Prostornog plana živo blato.
2. Što se tiče štrajkaša glađu. Štrajkaš glađu gospodin Goran Konjicija prijavljen u Makarskoj 2014. godine našao se uvrijeđen našim planom spajanja Ulice Zrinsko-Frankopanska i magistrale D8 po principu izlaz desno, ulaz desno za mali promet ne za velika teretna vozila. Mi smo uopće krenuli u taj projekt vođeni idejom, u biti zahtjevima građana naselja Dugiš koji su tražili to da se razmotri ta solucija. Mi smo normalno i za vi svih prometnih kolapsa koje imamo u gradu to naznačili kao prvo početno gdje pokušavamo se spojit grad i magistralu. Drugo što smo već u pregovorima to je spajanje Kotiške preko Elektrodalmacije sa D8, znači pokušavamo olakšat promet. Ovo nam je bilo tehnički najjednostavnije i najizvedivije. Dobili smo sve suglasnosti kako MUP-a tako Hrvatskih cesta i došli smo do lokacijske dozvole. Nakon toga štrajkač glađu gospodin Konjicija izlazi u medije da je skupio potpise, da će počet štrajk glađu u Nuglu bez ikakvog pisanog dopisa Gradu. Ok. I javlja se situacija da je čovjek stvarno tamo, da da je u Nuglu, da štrajka glađu. Naši redari odu obađu ga on kaže da je super da njemu ništa ne treba. Međutim meni je normalno i za svakog građanina mi je bitno i strah me za čovjeka jer čovjek je očigledno odlučio naudit sam sebi. Ja mu tu pomoć ne mogu, njemu može pomoć samo stručna osoba. I ja odlučim ajmo mi da njemu pošaljem psihijatra da vidimo stvarno šta čovjeka tišti, šta ga muči. I sad pazite ovo. Kaže u vezi štrajkača glađu u plaži Nugal od 5 kontaktiranih privatnih liječnika specijalista psihijatara odazvalo se liječnik psihijatrijske ordinacije, od 5 samo 1 se odazva na dan kada je treba doći da ode malo popričat sa čovjekom da vidi. Čovjek se odlučio naudit sam sebi, meni je kao gradonačelniku u interesu da on to ne napravi i da vidimo šta je. Kaže u jutrošnjem telefonskom kontaktu sukladno zakonu o zaštiti osobnih podataka obavijestio me da on nema ovlasti postupati bez privole predmetne osobe te nas je uputio na Centar za socijalnu skrb gdje je ravnatelj obavijestio da oni nemaju nikakvi podatak o dotičnom, da nije u njihovom programu tako da nisu nadležni te nas je uputio na policiju smatrajući da predmetni svojim činom narušava javni red i mir. Odemo na policiju, u policiji obavijestili da je čovjek uredno prijavljen, da nema nikakvih problema sa njim i da to nema elemenata narušavanja javnog reda i mira i uputili su nas na Hitnu pomoć. Na Hitnoj pomoći su upitali je li on zove upomoć, je li njemu nešto i ponovno nas vratili na psihijatriju. A ja mislim ako dođe taj psihijatar da bi on imao ovdje posla puno više od jednog slučaja. Normalno išli su ja mislim i danas redari i ja ne znam jesu bili jučer ili danas i predložili su ako želi sastanak s dogradonačelnikom. Eto to je što vam se tiče štrajkača glađu.
3. A što se tiče Kulturnog ljeta gledajte službe rade svoj posao, Odjel za društvene djelatnosti u suradnji sa Turističkom zajednicom priprema taj program. Kad će on bit točno gotov, ne znam, ali svi rade na tome i ja vjerujem da će on biti bolji, ljepši i bogatiji nego što je bio dosad.

**Vijećnica Hloverka Novak Srzić** odgovara na postavljeno pitanje:

1. Mogu samo kao Turistička zajednica, radimo to zajedno, reći da je cijeli kalendar događanja napravljen, bit će objavljen možda za 2-3 dana imamo kompletna događanja i bit će najviše događanja u predsezoni. Naglasak je da počinjemo s Uskrsnim doručkom i nastavljamo sa festivalima kroz 5. mjesec, 6. mjesec i samo da vam kažem jako lijepu vijest u suradnji sa agencijom Apollo imat ćemo krajem devetog do 12. 10. 47 koncerata jazza u našem gradu. Bit će zbilja ovo Makarsko kulturno ljeto sjajno ove godine.

**Vijećnik Sretan Glavičić** komentira odgovore:

Vjerojatno će biti izvješeno na stranicama Turističke zajednice.

1. Ove programe, odnosno planove i strategije koje nisu donesene do danas u roku ove nepune 2 godine, činjenica je da nisu, međutim ne vidim, gradonačelniče, da vi shvaćate da i u vašoj službi i u vas osobno ima određenih stvari koje nisu pridonijele da mi to do danas imamo na dnevnom redu. Za vas su svi krivi samo ne vi koji ste jedini i prvi odgovorni da se to napravi na vrijeme i u skladu sa pozitivnim zakonskim propisima.
2. Što se tiče čovjeka koji štrajka glađu, mislim većina su se ovdje vas nasmijala što je, to je tragikomično mislim da nije stvar za smijat se. Ja sam pitao vas osobno da li ste vi, vi ste poznat kao humana osoba samim tim što ste to ovdje izjavili prije par sjednica kad ste našemu sugrađaninu na humani način dali dozvolu da može napraviti objekt na Sv. Petru, da li ste vi osjetili potrebu da kao gradonačelnik, predstavnik svih građana ovog grada posjetite toga čovjeka i da s njime popričate, da vidite možda ima načina kako da obustavi taj težak čin kojega podnosi svaki dan.

**Gradonačelnik Grada Makarske Jure Brkan** odgovara na komentar odgovora:

1. Ja kao privatna osoba normalno da sam se zamislio i normalno da mi je stalo do čovjeka. Ali kao što sam rekao ja nisam stručna osoba koja može pomoći čovjeku koji je odlučio sam sebi nauditi nit sam svećenik, nit sam psihijatar. Ja držim da je ovdje jedini mjerodavan netko stručan koji može pomoći tom čovjeku. Ako vama odgovara možemo i vi i ja otići skupa, ponit burek.

**Vijećnik Sretan Glavičić** komentira odgovor:

1. Vi opet pravite sprdnju, ponašajte se u skladu s funkcijom koju obnašate.

**Vijećnik Tonći Bilić** postavlja pitanje:

1. Na prošloj sjednici Gradskog vijeća isto u aktualnim pitanjima, odnosno nije aktualni sat nego pitanjima, bilo je postavljeno pitanje stanovnika sa Zelenke kada će završiti radovi i kada će Zadarska ulica u punom profilu biti puštena. Odgovoreno je 1. ožujka ove godine. Za 2 dana je 1. travnja pa onda postavljaju pitanje kad će konačno to bit završeno?

**Zamjenik gradonačelnika Grada Makarske Joze Vranješ** odgovara na postavljeno pitanje:

1. Da, točno kao što ste rekli na prošloj sjednici Gradskog vijeća ja sam izjavio da će to bit gotovo do 1. ožujka i to su bili naši planovi. S obzirom da u Zadarskoj imamo 3 investitora, dakle to su Grad Makarska, to je Hrvatska elektroprivreda i to je Vodovod Makarska i radi se o ozbiljnoj infrastrukturi radi tehničkih problema došlo je do pomicanja tog roka i ja se nadam da će ti radovi za koji dan bit gotovi. Ako ste bili na toj ulici onda ste se mogli i uvjerit da su radovi došli jako blizu svega 15 do 20 metara od križanja sa Đakovačkom ulicom, križanja Đakovačke i Zadarske, gdje bi taj zahvat trebao prestati. Ovo sve što sam vam sada ja rekao i svi ti tehnički problemi koji su se javili oni su uredno evidentirani. Svi od investitora imaju svoje nadzore na tom gradilištu. Nadzori su potvrdili da je to iz opravdanih razloga s obzirom da nije postojala dokumentacija po kojoj bi baš precizno isplanirali radove, dokumentacija o postojećoj infrastrukturi u trupu prometnice o kojoj sada govorimo. Za koji dan bi ti radovi trebali biti gotovi. A daljnji obuhvat križanja sa Đakovačkom ulicom pa prema Starom Velikobrdskom putu će se nastaviti, odnosno planira se nastaviti iza sezone.

**Vijećnik Tonći Bilić** komentira odgovore:

1. Međutim činjenica je da se obećalo stanovnicima 1. ožujka, to se nije ispoštivalo. A isto tako je činjenica da su određeni radovi početi bez potrebne dokumentacije pa bi ja molio ubuduće ako Gradska uprava daje određeno obećanje, pogotovo kada su u pitanju rokovi, da onda pokušaju bar približno pogoditi rokove završetka i na taj način građanima dati cjelovitu i istinitu informaciju.

**Zamjenik gradonačelnika Grada Makarske Joze Vranješ** odgovara na komentar:

1. Mislim da ovdje nije cilj da na bilo koji način skrivamo nešto od naših građana ili govorimo nešto što ne želimo ispunit. Ovdje se radi o ozbiljnoj infrastrukturi. Planiranje i dinamiku radova odredile su stručne osobe inženjeri građevine, nadzor na terenu. Prema tome po onim informacijama koje ja dobijem od ljudi koje mi plaćamo i koje plaćaju drugi investitori, po tim informacijama ja dajem dalje informacije našim građanima i zato je taj rok bio određen za 1. 3. Mislim da će građani imat razumijevanja, dobit će infrastrukturu s kojom će bit mirni sljedećih 30 godina.

**Vijećnik Tonći Bilić** govori o povredi poslovnika:

Moram ukazati predsjedniče Gradskog vijeća na povredu Poslovnika s obzirom nakon odgovora gradonačelnika ili zamjenika na postavljena vijećnička pitanja vijećnik se može samo očitovati bez daljnje mogućnosti rasprave od strane onih koji su dali odgovor. A očito je da smo sve to mi znali i javno je rečeno prošli put, prema tome smatram da je bespotrebno bilo monolog opravdavat se i da zamjenik gradonačelnika nastavi monolog.

**Predsjednik Gradskog vijeća Grada Makarske Marko Ožić-Bebek** odgovara na povredu poslovnika:

Poštovani vijećniče, ovo nije prvi put da mi otvorimo diskusiju nakon pitanja i to vam je odgovaralo kad vam je odgovaralo. Znači otvori se diskusija, ja nikad nisam prekidao diskusiju ako će ona bit brzo završena. Ovaj put vama očigledno ne odgovara pa onda tražite povredu Poslovnika. U redu drugi put ćete vi bit u ovoj poziciji kad budete vi htjeli nešto pa onda ćemo mi tražit povredu Poslovnika, a mislim da nije ovo, ovo je samo dodatno pojašnjenje na vaše dodatno objašnjenje.

**Vijećnica Jagoda Martić** postavlja pitanja:

1. Što se dešava sa zgradom Merkura 5, odnosno bivšom Metalplastikom i u kojoj fazi je sva ona zavrzlama koja se oko nje odigravala i što Grad planira sa tom zgradom?
2. Već ste odgovorili na pitanja kada se tu raspravljalo o velikom priljevu, odnosno očekivano velikom priljevu novih ljudi, novih turista na naše plaže, rekli ste doduše u svom odgovoru jednu rečenicu koja, otprilike ste rekli možda će nas preduhitriti stambena izgradnja. Mislim da se to ne bi smjelo desit jer Gradska uprava je dužna imati pod kontrolom stambenu izgradnju i sve ono što se dešava u prostoru, a ne smijemo dozvoliti iako se to nažalost godinama već dešava da zapravo građevinski lobiji i investitori budu iznad Gradske uprave. Tada ste rekli o potrebi nadohranjivanja plaže, međutim ja ne znam da li se tu to odnosi na nadohranjivanje ili širenje. Po meni bi to prvenstveno trebalo bit širenje plaže, nadohrana je jedno, a širenje je drugo. Pa ja sad pitam da li je za takve radnje potrebno ishoditi Studiju utjecaja na okoliš, odnosno da li se to radi ili se to radi bez nekakve procjene što će se sa takvim radnjama dešavat u našem okolišu?
3. Tu je već bila priča oko devastacije Sv. Petra, odgovorili ste manje-više na sve ono što sam mislila pitat. Rekli ste što se sve poduzelo na ovom potezu od Vile Irene do Sv. Petra. Prije dva dana u srijedu negdje oko 8.30 sati ujutro sam prošla tim dijelom i vidi se da je onaj prvi objekt, rekli ste da je to u vlasništvu gospodina Prgometa, u posjedu, da je to sad u puno boljem stanju nego što je bilo. Međutim onaj drugi objekt u posjedu, vlasništvu, odnosno u koncesiji gospodina Marka Jakira tamo su bila dva auta i jedan kamion, stala sam da malo vidim, vidim splitska registracija, iskrcavali su neku opremu i ono što me zapravo na neki način užasnulo bilo je nekoliko ljudi sa motornim pilama koji su tako bez pardona pilali stabla koja im ne smetaju, ali valjda da im ne bude dosadno ne samo ta stabla oko tog objekta nego su se malo prešli i na onu stranu pa su uz zidić od svjetionika isto tako pilali grane. Doduše nisu ostavili otpad iza sebe jer su to sve ukrcali u kamion tako da ovo je neko moje viđenje te problematike, ja se nadam da je ovo što ste rekli da ćete zaista uspjet konačno stat na kraj ponašanja pojedinaca koji misle da im je to njihovo privatno vlasništvo, a ne da je to opće dobro. Što se tiče ovih trupaca po Osejavi i Sv. Petru tu se donekle ne bih složila sa kolegom Srzićem, prije možda 10 dana sam prošla i Osejavom, jer jako volim tu šetnju do Tučepi i nazad, sva debla su zaista uredno složena. Nigdje nisam vidjela na redovnim putevima, znači uređenim pješačkim putevima da ima bilo kakvih debala, prema tome mislim da Šumarija o tome vodi računa. Zapravo pitanja tu i nema jer ste zapravo ono što sam vas mislila pitat odgovorili u prijašnjim raspravama, nego evo samo nekakvo moje viđenje svega toga što se dešava.

**Gradonačelnik Grada Makarske Jure Brkan** odgovara na postavljena pitanja:

1. Merkur 5 zgrada di smo s njom i šta planiramo? Grad Makarska je u sudskom parnici, u sudskom sporu sa Matom Jujnovićem vezano za tu zgradu. Gdje on tvrdi da je ona bila u temeljnom kapitalu firme koju je on kupio i da samim tim nije Grad mogao doći u vlasništvo te zgrade. Mi se oštro protivimo tome, znamo sve kako je išlo, sjećamo se odluke Gradskog vijeća kad smo dobili tu zgradu, kako smo je uknjižili, sve i tvrdimo i tvrdit ćemo do zadnje istance da je to čisto gradsko. Šta planiram sa njom? Poznavajući naše sudove ništa dok ne bude okončan konačni spor, znači dok ne budemo imali pravomoćnu sudsku presudu da je to 100 % naše. Iskreno vam kažem neću se upuštat ni u kakvo planiranje, davanje novca i uređivanje dok ne budem 100 % siguran da je to naše. Čisto, tako da ne želim prejudicirat neke sudske odluke da nam se ne desi mi uložili vamo, tamo, i onda netko nešto presudi nama na štetu. Ja vjerujem bar što se s naše strane tiče i angažmana Grada i gradskih pravnika koji nas u tom slučaju zastupaju da do toga ne bi trebalo doći jer svi su argumenti na našoj strani, međutim kažem ne želim prejudicirati kad budemo 100 % čisti da je to naše onda ćemo osmislit nekakav pametan plan da najbolje iskoristimo taj prostor.
2. E sad kao što ste rekli Grad bi trebao imati pod kontrolom, na vaše drugo pitanje, stambenu izgradnju i vezano za nadohranu plaže uz to. Kako Grad pod kontrolom ima stambenu izgradnju upravo svojim Prostornim planom i građevinskim dozvolama. Ako netko prema važećem Prostornom planu podnese zahtjev za građevnom dozvolom koja je u skladu sa zakonom i sa Prostornim planom nema elemenata da mi njemu ne odbijemo izdati građevinsku dozvolu dapače ako mi njemu ne damo je u roku on nas tada tuži kako već ide ministarstvu vamo, tamo, pa onda ide požurnica, znači mi nemamo dok ne promijenimo Prostorni plan mi nemamo dalje elemenata kako da možemo to ne znam ni ja držat u škafetu ili ne znam ni ja. Nadohrana, širenje, ja to sve zovem nadohrana. Zajednički smo se mi razumjeli. Ja svakako mislim znači pod nadohranom i širenje plaže, ali vidili ste, mi sad to ne radimo upravo jer nemamo predviđeno u našem Prostornom planu. Znači mi ne radimo. Mi povlačimo žalo nazad, mišamo ga, vrtimo ga, a bez *de facto* onoga potrebnoga što bi trebalo dobrim kvalitetnim materijalom u skladu sa nekom studijom, dozvolom, sve to raširit. Nažalost mi nismo još u momentu da to radimo i imamo plažu ovakvu kakva je i povlačimo žalo, vraćamo žalo, vrtimo iz šupljeg u prazno, a ne dobivamo onaj kvalitet tj. onu potrebnu površinu za turiste i građane. Ja se nadam da će i Prostorni plan kažem sve to promijenit. Najžalije mi je od svega toga što materijala toliko dobroga ima i nažalost propada jer mi nismo u mogućnosti to iskoristiti i uredit plaže.
3. Što se tiče Sv. Petra i Jakira. Znate kako je ono date čovjeku mali prst želite mu pomoći, ne mali prst, želite čovjeku pomoći, a on vam uzme ruku do lakta, do ramena. Vidili smo i mi to i pilanje tamarisa i prijavilo se jer to je pod Šumarijom. Po meni je to prekršajno djelo, ne znam koje drugo. Vidili smo i one skalamerije što dolaze, sve mimo kako je dogradonačelnik Vranješ rekao, sve mimo koncesije i ovoga ugovora s Ministarstvom poljoprivrede. Zbog toga smo i odlučili ovoliko idemo do kraja s ukidanjem tih koncesija i poništenjem toga ugovora s ministarstvom poljoprivrede. To je nešto prevršilo svaku mjeru i sad su tu i drugi investitori, više nije tu sam. To je ono baš nešto što je ispalo nažalost evo naopako uz najbolju namjeru da se pomogne, nažalost.

**Vijećnica Jagoda Martić** komentira odgovore:

1. Kažem još jednom da se zaista nadam da ćete uspjet na zadovoljstvo svih nas riješit jer je to, na kraju krajeva s time će i Grad poslat poruku svim onima koji smatraju da su iznad Grada, odnosno da mogu radit onako kako njima u datom trenutku odgovara.
2. Što se tiče Merkura 5 žao mi je da je to još uvijek nije dokončano jer sjećamo se svi, bili smo u ovom Gradskom vijeću, kad smo tu izglasali tu sudsku nagodbu između tadašnjeg gradonačelnika i gospodina Marinovića kao vlasnika Merkura 5. Jedna zgrada koja bi Gradu itekako mogla koristit za različite namjene pa evo sad se to povlači po sudovima zbog očito prevelikih apetita pojedinaca što je isto zapravo tužno, ali nadam se da će i taj postupak bit što prije dokončan.

**Vijećnik Ivan Perić** postavlja pitanja:

1. Odnosi se na ležeće policajce ili uspornike. Potaknut pričom sa roditeljima koji dovode djecu u Srednju strukovnu i gimnaziju fra Andrije Kačića Miošića i Osnovnu školu, prije zebre su me zamolili da pitam na Gradskom vijeću je li moguće staviti uspornike prije same zebre jedan tamo kod vrtića i kod iza caffe bar Mikado? Je li moguće da mi kao grad možemo to napravit? Ulica je Breljanska, samo da budemo konkretni.
2. Moje drugo pitanje proističe iz evo do sada 70 % postavljenih pitanja na današnjem aktualnom satu je bilo o čemu?! O gradnji i o tim povredama oko gradnje, stanogradnje ovoga, onoga. Ja bih volio da na ovome Vijeću prije nego kasnije počne malo razgovarat o moratoriju na gradnju.

**Gradonačelnik Grada Makarske Jure Brkan** odgovara na postavljeno pitanje:

1. Vezano na moratorij na gradnju. Mi smo već pričali o tome na sjednicama Gradskog vijeća. Moratorij na gradnju ne postoji, on ne postoji, on nije moguć. Mi imamo važeći Prostorni plan, dozvole se izdaju po važećem Prostornom planu. Eto kad bi ukinuli Prostorni plan na snazi je važeći Prostorni plan županijski i onda bi se izdavale po županijskome planu di je čak on liberalniji. Znači kao instrument ne postoji. Mi čak imamo i dokument Ministarstva graditeljstva na naš upit isto sa jedne sjednice Gradskog vijeća gdje je odgovoreno da je to, da tako nešto ne postoji. I jednostavno moramo se ponašat u okvirima ovima koje imamo, a to je važeći Prostorni plan i što prije završit novi.

**Zamjenik gradonačelnika Grada Makarske Dražen Nemčić** odgovara na postavljeno pitanje:

1. Uočili smo taj problem, ne mi nego izrađivač znači našeg elaborata o uređenju prometa pa je mogu vam reći da je na tome predjelu predvidio 5 ležećih policajaca kako bi se povećala sigurnost pješaka, a i smanjila brzina vozila koja prolaze ulicom. Tom ulicom je predviđeno, mislim da je 30 km/h brzina s tim da će se postavit 5 uspornika. Mogu vam u elaboratu pokazat točno na koja mjesta. Uglavnom to će bit uspornici koji su u skladu s naletnom brzinom i pravilnikom koji određuje koja visina i širina uspornika može bit. Znači radi se o uspornicima širine 120 cm i visine 5 cm. To je, nisam siguran što smo postavili ispred pješačkog prijelaza Osnovne škole Stjepana Ivičevića je li tamo 5 ili je 7 ali uglavnom otprilike je onih dimenzija. Tako da uglavnom u planu nam je. Zašto još nismo pristupili postavljanju? Zato što smo čekali da prođe javna nabava vezano za horizontalnu i vertikalnu signalizaciju pa da onda tek možemo naručiti opremu, ali ja se nadam da će sada kroz 4. mjesec to bit postavljeno.

**Vijećnik Ivan Perić** komentira odgovor:

Hvala na drugom odgovoru, a prvi je bio očekivan.

**Vijećnica Hloverka Novak Srzić** postavlja pitanja:

1. Što je sa onim pravilnikom koji se već gotovo 2 godine izrađuje, a to je postupanje u staroj gradskoj jezgri? Mislim tu na reklamne panoe, na suncobrane, dugoročno i na unutarnje klime, što je mislim 5 do 12 da se napravi. Ako to ne napravimo ovo ljeto, barem sa tim reklamnim panoima koji su izneredili staru gradsku jezgru, mislim da to nije dobro.
2. Razmišlja li uopće Grad o gradskom javnom prijevozu? Mislim tu prije svega kao turističku infrastrukturu da gosti sa Moče, sa Zelenke, sa mojih Batinića mogu imati neki prijevoz, a da ne ulaze u grad sa svojim automobilima i da tako olakšamo ovaj prometni kolaps koji nam se događa pogotovo tijekom ljeta. Pogotovo evo vidim da neki privatnici su nabavili neka električna vozila, dakle u smislu ekologije, pa onda možda da se raspiše i neka koncesija ili na bilo koji drugi način da krenemo u projekt javnog gradskog prijevoza.

I još samo bih htjela Siniši Srziću, našemu vijećniku reći da u ponedjeljak imamo sastanak sa gospodinom Šabićem, Turistička zajednica i gospodin dogradonačelnik Nemčić, da bi Turistička zajednica uredila onu stazu koja ide prema Tučepima, to će biti u sklopu naših ekoloških akcija.

**Predsjednik Gradskog vijeća Grada Makarske Marko Ožić-Bebek** odgovara na postavljeno pitanje:

1. Evo za prvo pitanje imate odgovor tu na stolu pisani, uvaženi vijećnik Glavičić je zadnji put to pitao.

**Zamjenik gradonačelnika Grada Makarske Dražen Nemčić** odgovara na postavljena pitanja:

1. Znači očekujemo prvi dio plana uređenja da nam bude isporučen do 15. 4. 2019. godine. Radi ga Ured ovlaštenog arhitekta Ante Kuzmanića iz Splita, tj. preciznije arhitektica Sanja Vondra koja je radila isti plan uređenja za Grad Split. U javnosti su nekako došle informacije i pitanje zapravo zašto to ne rade naše arhitektice i onda se protumačilo se da ne želimo im dat posal da ih ne bi preopteretili. Međutim situacija je ovakva znači ne može svak i ne smije svak radit taj plan jer mora imat konzervatorsko odobrenje, znači mora imat konzervatorski certifikat i mora biti ovlašteni ured, napraviti najpametnije da znamo nekome tko će to napravit najpametnije da znamo nekome tko će to napravit najbolje tko ima iskustva. Mogle bi naše to arhitektice napravit, možda bi napravile kvalitetno međutim imaju drugih redovnih obaveza vezano za nadzor i vođenje projekata, komunalni doprinos, jednostavno nema smisla da radi netko ti tko jednostavno nema to konzervatorsko ovlaštenje i tko jednostavno nije ovlašten to radit. Zato je i dano to uredu koji ima. Znači ko šta sam reka prvi dio će biti isporučen 15. 4. a drugi do 1. 5.
2. Vezano za javni prijevoz. Preduvjet da bi mi uopće razmišljali o javnome prijevozu trebamo donijeti Strategiju razvoja prometa na području grada Makarske. Mi smo u pregovorima sa Prometnim fakultetom Sveučilišta u Zagrebu da zajedno sa našim izrađivačem tvrtkom Platea odemo na zajednički sastanak i naručimo jednu takvu studiju kojom bi se definiralo i razvoj javnoga prijevoza. Kao što mnogi europski gradovi, tj. europske države potvrđuju njihovo iskustvo da je javni prijevoz zapravo budućnost razvoja prometa u gradovima. Možda čak ne ni izgradnja parkirališta, ne izgradnja garaža, nego uspostava kvalitetnog javnog prijevoza koji bi praktički smanjio pritisak na infrastrukturu. Kao što sami znate da je makarska infrastruktura prometna takva kakva je i to će biti jedan zahtjevan zadatak, zahtjevan projekt sve to uskladit u skladu sa tom postojećom infrastrukturom, ali evo ja očekujem već da ćemo sljedeći tjedan ili možda tjedan iza dogovoriti jedan sastanak te da ćemo tada biti pametniji. Djelomično projektni zadatak imamo samo ćemo s njima dogovorit detalje, rokove i smjer u kojem želimo ići. Tako da će se sigurno ta studija naći na ovome Vijeću, u kojem roku ne znam, ali evo stvarno radimo na tome.

**Vijećnica Hloverka Novak Srzić** komentira odgovor:

 Hvala lijepa, zadovoljna sam odgovorom.

Nakon aktualnog sata, a u skladu s člankom 77. Poslovnika o radu Gradskog vijeća Grada Makarske, predsjednik Gradskog vijeća Grada Makarske je predložio sljedeći:

**Dnevni red**

1. Prijedlog zapisnika sa 13. sjednice Gradskog vijeća Grada Makarske održane 29. siječnja 2019. godine
2. Prijedlog odluke o davanju suglasnosti gradonačelniku za sklapanje Sporazuma o uređenju imovinsko – pravnih odnosa između Grada Makarske i Hotela Makarska d.o.o.
3. Prijedlog odluke o davanju suglasnosti gradonačelniku za sklapanje Sudske nagodbe između Grada Makarske i Abacus d.o.o.
4. Prijedlog odluke o izmjenama i dopunama Odluke o komunalnom doprinosu
5. Prijedlog odluke o davanju suglasnosti na procjenu ugroženosti od požara i tehničkih eksplozija za Grad Makarsku i usvajanju Plana zaštite od požara za Grad Makarsku
6. Prijedlog zaključka o davanju suglasnosti na Izvješće o radu Javne ustanove Makarska razvojna agencija – MARA za 2018.g.
7. Prijedlog rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske

**Gradonačelnik Grada Makarske Jure Brkan** je predložio da se točka 3. povuče s dnevnog reda zbog nepotpunih materijala da bi se o istoj moglo raspravljati, a da se sve sljedeće predložene točke pomaknu za jedno mjesto naprijed.

Nakon izmjena prijedloga dnevnog reda od strane predlagatelja predložen je sljedeći:

**Dnevni red**

1. Prijedlog zapisnika sa 13. sjednice Gradskog vijeća Grada Makarske održane 29. siječnja 2019. godine
2. Prijedlog odluke o davanju suglasnosti gradonačelniku za sklapanje Sporazuma o uređenju imovinsko – pravnih odnosa između Grada Makarske i Hotela Makarska d.o.o.
3. Prijedlog odluke o izmjenama i dopunama Odluke o komunalnom doprinosu
4. Prijedlog odluke o davanju suglasnosti na procjenu ugroženosti od požara i tehničkih eksplozija za Grad Makarsku i usvajanju Plana zaštite od požara za Grad Makarsku
5. Prijedlog zaključka o davanju suglasnosti na Izvješće o radu Javne ustanove Makarska razvojna agencija – MARA za 2018.g.
6. Prijedlog rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske

*Ovako predloženi dnevni red je usvojen jednoglasno s 16 (šesnaest) glasova ZA.*

Nakon stanke tajnica Gradskog vijeća Grada Makarske Lara Rakušić Ivanković obavila je prozivku vijećnika i konstatirala da je na sjednici nazočno 16 od 17 vijećnika kao i da je nastavak održavanja sjednice pravovaljan.

1. **Prijedlog zapisnika s 13. sjednice Gradskog vijeća Grada Makarske održane 29. siječnja 2019. godine**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog zapisnika s 13. sjednice Gradskog vijeća Grada Makarske održane 29. siječnja 2019. godine stavio na glasovanje.

*Zapisnik s 13. sjednice Gradskog vijeća Grada Makarske održane 29. ožujka 2019. godine je jednoglasno usvojen sa 17 (sedamnaest) glasova ZA.*

1. **Prijedlog** **odluke o davanju suglasnosti gradonačelniku za sklapanje Sporazuma o uređenju imovinsko – pravnih odnosa između Grada Makarske i Hotela Makarska d.o.o.**

Uvodno obrazloženje Prijedloga odluke o davanju suglasnosti gradonačelniku za sklapanje Sporazuma o uređenju imovinsko – pravnih odnosa između Grada Makarske i Hotela Makarska d.o.o. je dao **gradonačelnik Grada Makarske Jure Brkan.**

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek.**

U ime Kluba vijećnika SDP-HNS-HSU u raspravi je sudjelovao **vijećnik Sretan Glavičić.**

U pojedinačnoj raspravi je sudjelovao **vijećnik Siniša Srzić** kojemu je na izlaganje iz rasprave odgovorio **gradonačelnik Grada Makarske Jure Brkan. Vijećnik Siniša Srzić** je replicirao na odgovor na što je odgovorio **gradonačelnik Grada Makarske Jure Brkan. Vijećnik Siniša Srzić** je replicirao na odgovor na što je odgovorio **predsjednik Gradskog vijeća Grada Makarske** kojemu je vijećnik replicirao.

U pojedinačnoj raspravi je sudjelovala **vijećnica Hloverka Novak Srzić** kojoj je replicirao **vijećnik Siniša Srzić.** **Vijećnica Hloverka Novak Srzić** je odgovorila na repliku.

U pojedinačnoj raspravi je sudjelovao **vijećnik Miro Mucić** kojemu je replicirao **vijećnik Siniša Srzić. Vijećnik Miro Mucić** je odgovorio na repliku.

U pojedinačnoj raspravi je sudjelovao **vijećnik Ivan Šimić** kojemu je replicirao **vijećnik Siniša Srzić. Vijećnik Ivan Šimić** je odgovorio na repliku.

U pojedinačnoj raspravi je sudjelovao **vijećnik Sretan Glavičić.** Na izlaganje u raspravi vijećniku je odgovorio odvjetnik **Kruno Peronja.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o davanju suglasnosti gradonačelniku za sklapanje Sporazuma o uređenju imovinsko – pravnih odnosa između Grada Makarske i Hotela Makarska d.o.o. stavio na glasovanje.

*Odluka o davanju suglasnosti gradonačelniku za sklapanje Sporazuma o uređenju imovinsko – pravnih odnosa između Grada Makarske i Hotela Makarska d.o.o. je usvojena s 14 (petnaest) glasova ZA, 1 (jednim) glasom PROTIV i 2 (dva) SUZDRŽANA glasa.*

1. **Prijedlog** **odluke o izmjenama i dopunama Odluke o komunalnom doprinosu**

Uvodno obrazloženje Prijedloga odluke o izmjeni i dopuni Odluke o komunalnom doprinosu je dao pročelnik Upravnog odjela za komunalne djelatnosti **Matko Lovreta.**

U ime Kluba vijećnika HDZ-a u raspravi je sudjelovao **vijećnik Miro Mucić** koji je predložio sljedeće:

 **AMANDMAN 1:**

Članak 9. Odluke o izmjenama i dopunama Odluke o komunalnom doprinosu, mijenja se i sada glasi:

„Jedinična vrijednost doprinosa za I. zonu iznosi 138,00 kuna za nove zahvate u prostoru, koji se provode na temelju akata za građenje, dok za nezakonito izgrađene građevine, koje se ozakonjuju na temelju Zakona o postupanju s nezakonito izgrađenim zgradama, jedinična vrijednost komunalnog doprinosa iznosi 110,00 kn za područje Grada južno od D-8 (Jadranska magistrala) i za područje Grada sjeverno od D-8 (Jadranske magistrale)“

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek.** Na raspravu je replicirala **vijećnica Gordana Muhtić.** Na repliku je odgovoriopročelnik Upravnog odjela za komunalne djelatnosti **Matko Lovreta** kojemu je vijećnica replicirala na odgovor.

U pojedinačnoj raspravi je sudjelovao **vijećnik Siniša Srzić,** a na raspravu vijećnika su odgovorili **predsjednik Gradskog vijeća Grada Makarske Marko Ožić-Bebek** i **gradonačelnik Grada Makarske Jure Brkan.**

**Gradonačelnik Grada Makarske Jure Brkan** je kao predlagatelj prihvatio amandman vijećnika Mira Mucića i on postaje sastavni dio Odluke o izmjenama i dopunama Odluke o komunalnom doprinosu.

U pojedinačnoj raspravi je sudjelovao **vijećnik Josip Paunović.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o izmjenama i dopunama Odluke o komunalnom doprinosu, čiji je sastavni dio i usvojeni amandman od strane predlagatelja, stavio na glasovanje.

*Odluka o izmjenama i dopunama Odluke o komunalnom doprinosu, čiji je sastavni dio i usvojeni amandman od strane predlagatelja, je usvojena sa 10 (deset) glasova ZA i 6 (šest) glasova PROTIV.*

1. **Prijedlog** **odluke o davanju suglasnosti na procjenu ugroženosti od požara i tehničkih eksplozija za Grad Makarsku i usvajanju Plana zaštite od požara za Grad Makarsku**

Uvodno obrazloženje Prijedloga odluke o davanju suglasnosti na procjenu ugroženosti od požara i tehničkih eksplozija za Grad Makarsku i usvajanju Plana zaštite od požara za Grad Makarsku je dao **zamjenik gradonačelnika Grada Makarske Dražen Nemčić.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić,** a na izlaganje iz rasprave su odgovore dali**Mario Vrdoljak direktor Inspekt d.o.o., zamjenik gradonačelnika Grada Makarske Dražen Nemčić** i **gradonačelnik Grada Makarske Jure Brkan. Vijećnica Gordana Muhtić** je nastavila rasprava, a na izlaganje joj je odgovorio **gradonačelnik Grada Makarske Jure Brkan.**

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek.**

U pojedinačnoj raspravi je sudjelovao **vijećnik Siniša Srzić.**

U pojedinačnoj raspravi je sudjelovao **vijećnik Ivan Šimić.** Na izlaganje iz rasprave je odgovorio **Mario Vrdoljak, direktor Inspekt d.o.o.** i **zamjenik gradonačelnika Grada Makarske Dražen Nemčić. Vijećnik Ivan Šimić** je nastavio pojedinačnu raspravu, a na izlaganje mu je odgovorio **predsjednik Gradskog vijeća Grada Makarske Marko Ožić-Bebek.**

U pojedinačnoj raspravi je sudjelovao i **vijećnik Sretan Glavičić,** a na izlaganje mu je odgovorio **predsjednik Gradskog vijeća Grada Makarske Marko Ožić-Bebek.**

U pojedinačnoj raspravi je sudjelovao **vijećnik Josip Paunović** kojemu je na izlaganje odgovorio **gradonačelnik Grada Makarske Jure Brkan.**

**Vijećnik Milan Grbavac** je sudjelovao u pojedinačnoj raspravi, a na izlaganje mu je replicirala **vijećnica Gordana Muhtić. Gradonačelnik Grada Makarske Jure Brkan** je odgovorio na izlaganje vijećnika.

U pojedinačnoj raspravi je sudjelovao i **vijećnik Marko Raos.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog odluke o davanju suglasnosti na procjenu ugroženosti od požara i tehničkih eksplozija za Grad Makarsku i usvajanju Plana zaštite od požara za Grad Makarsku stavio na glasovanje.

*Odluka o davanju suglasnosti na procjenu ugroženosti od požara i tehničkih eksplozija za Grad Makarsku i usvajanje Plana zaštite od požara za Grad Makarsku je usvojena jednoglasno sa 17 (sedamnaest) glasova ZA.*

1. **Prijedlog** **zaključka o davanju suglasnosti na Izvješće o radu Javne ustanove Makarska razvojna agencija – MARA za 2018. g.**

Uvodno obrazloženje Prijedloga zaključka o davanju suglasnosti na Izvješće o radu Javne ustanove Makarska razvojna agencija – MARA za 2018. g. je dala **Lidija Vukadin Vranješ, ravnateljica JU Makarska razvojna agencija – MARA.**

U ime Kluba vijećnika HDZ-a u raspravi je sudjelovao **predsjednik Gradskog vijeća Grada Makarske Marko Ožić-Bebek.**

U ime Kluba vijećnika SDP-HNS-HSU u raspravi je sudjelovala **vijećnica Gordana Muhtić.**

U pojedinačnoj raspravi je sudjelovala **vijećnica Hloverka Novak Srzić.**

U pojedinačnoj raspravi je sudjelovao **vijećnik Siniša Srzić.** Na izlaganje vijećnika je odgovorila **Lidija Vukadin Vranješ, ravnateljica JU Makarska razvojna agencija – MARA.**

S obzirom na to da za raspravu više nije bilo prijavljenih vijećnika predsjednik Gradskog vijeća Grada Makarske je Prijedlog zaključka o davanju suglasnosti na Izvješće o radu Javne ustanove Makarska razvojna agencija – MARA za 2018. g. stavio na glasovanje.

*Zaključak o davanju suglasnosti na Izvješće o radu Javne ustanove Makarska razvojna agencija – MARA za 2018.g. je usvojen jednoglasno sa 17 (sedamnaest) glasova ZA.*

1. **Prijedlog** **rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske**

Uvodno obrazloženje Prijedloga rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske je dao pročelnik Upravnog odjela za komunalne djelatnosti **Matko Lovreta.**

S obzirom na to da za raspravu nije bilo prijavljenih vijećnika predsjednik Gradskog vijeća Grada Makarske je Prijedlog rješenja o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske stavio na glasovanje.

*Rješenje o razrješenju i imenovanju člana Vijeća za davanje koncesijskog odobrenja na pomorskom dobru na području Grada Makarske je usvojena jednoglasno sa 17 (sedamnaest) glasova ZA.*

Sjednica je završila u 14.30 sati.

Zapisnik vodio:

Tonći Batinić, dipl. iur.

 **Tajnica**              **Predsjednik**

 **Gradskog vijeća**               **Gradskog vijeća**

Lara Rakušić Ivanković, dipl. iur.                                 Marko Ožić-Bebek, dr. med.v.r.